สวัสดีค่ะ. พอดีหนูถแดเข็มฝังยาคุมออกแล้วเกือบเดือน ประจำเดือนยังไม่มา แล้วหนูมีเพศสัมพันธ์ 3ครั้ง. ติดต่อกัน หลั่งในตลอด มีสิทท้องไหมค่ะ?
สวัสดีค่ะ หลังจากยาฝังคุมกำเนิดหมดอายุ หรือถอดยาฝังคุมกำเนิดออก การทำงานของรังไข่ การมีประจำเดือน และโอกาสในการตั้งครรภ์จะกลับมาภายใน 1-3 เดือนดังนั้น หากมีเพศสัมพันธ์หลังจากถอดยาฝังคุมกำเนิดออกไปแล้ว 1 เดือน โอกาสที่จะตั้งครรภ์ย่อมมีได้ แม้ประจำเดือนยังไม่มาก็ตาม เนื่องจากการตกไข่จะเกิดขึ้นก่อนการมีประจำเดือนมาค่ะหลังจากนี้ หากมีเพศสัมพันธ์ควรใช้ถุงยางอนามัยในการป้องกันไปก่อนค่ะ และหากประจำเดือนมา ก็ให้รีบหาวิธีคุมกำเนิดต่อไปค่ะ เช่น เริ่มทานยาเม็ดคุมกำเนิด หรือฉีดยาคุมกำเนิด หรือเริ่มฝังยาคุมกำเนิดต่อไปค่ะ แต่หากประจำเดือนยังไม่มา ควรตรวจหาการตั้งครรภ์ดูค่ะ